
-SREDSTVIMA JAVNOG INFORMIRANJA                                                                                                                     

U Poreču, 17. 6. 2025. 

POREČ - CENTAR NAJSLAĐEG FESTIVALA ISTARSKOG LJETA
U Poreču uskoro drugi festival sladoleda: Gelato Park-World of Wonders 

Poreč će i ovog ljeta postati centar istarske sladoledne čarolije – od 27. do 29. lipnja 2025. Park Olge Ban ugostit će drugo izdanje Gelato Parka, istarskog festivala sladoleda koji je prošle godine u svom premijernom izdanju privukao tisuće posjetitelja.

Na današnjoj konferenciji za medije, održanoj upravo u Parku Olge Ban, festival su najavili gradonačelnik Poreča Loris Peršurić i direktor Turističke zajednice grada Poreča Nenad Velenik.

[bookmark: _Hlk200974965]„Gelato Park je manifestacija koja okuplja male proizvođače, domaće slastičare i obitelji, a lanjsko prvo izdanje pokazalo je da je upravo tako nešto trebalo Istri jer je interes bio jako velik. Zato me veseli da i ove godine u prekrasan Park Olge Ban vraćamo ovu manifestaciju za sve generacije i da već sada postaje dio porečke ljetne tradicije,“ istaknuo je gradonačelnik Peršurić.

Gelato Park donosi sladoledna iznenađenja i slastice sa sladoledom poznatih domaćih proizvođača. Svoje će proizvode predstaviti: Aroma Global 3 iz Zagreba, Sladka kuglica iz Pazina, Pomaj Gelato iz Pule, Storia Gelato iz Rijeke, Gusto Amore iz Poreča, L'Aurora iz Vrsara, te Ledo. Uz njih, slastice sa sladoledom i osvježavajuća pića ponudit će i Ugostiteljski obrt Livio te SOL Event iz Poreča. Svi sudionici imat će najmanje jedan proizvod po promotivnoj festivalskoj cijeni.

Osim bogate slatko-ledene ponude, organizatori su pripremili vrlo šaren zabavni program za djecu i cijele obitelji. Najmlađe očekuju radionice žongliranja, animatore na štulama, plesni nastupi porečkih udruga MOT08 i USB, face painting za klince i klinceze, kreativne radionice, mađioničarska predstava i  NeuroStem BrainFreeze Expo - interaktivna zabavna izložba. Svojim predstavama djecu će razveseliti Žuti kišobran i Birikina. U večernjim satima atmosferu će upotpuniti DJ program s veselim ritmovima.

Posebna zabavno-glazbena večer predviđena je svakog dana festivala. U petak nastupa Zoe Šestan, pobjednica dječjeg Sanrema 2024. godine i porečki klinci koji pjevaju rock, u subotu na pozornicu stiže Gordan Gregurović & The band – nastup koji obilježava 10 godina karijere, dok će nedjelju zatvoriti energični nastup Dua Discover.

Neizostavni dio Gelato Parka bit će i Photobooth Bus Pablo za maštovito i zabavno fotografiranje posjetitelja. Na jednoj od festivalskih lokacija bit će organizirana i ponuda svakojakih veselih balona za djecu. 

„Festival sladoleda donosi ne samo zabavu, već i potporu domaćim proizvođačima i slastičarima. Zahvaljujem svima koji sudjeluju i vjeruju u ovu priču – od velikih imena do malih obrta, kao i lokalnim ugostiteljima koji su se rado uključili u program,“ dodao je Nenad Velenik, direktor TZ-a Poreč.

Gelato Park izlazi i izvan okvira Parka Olge Ban – lokalni ugostitelji i slastičarne uključit će se u manifestaciju posebnom ponudom sladoleda u svojim objektima. Po jedan sladoledni okus dnevno po promotivnoj cijeni ponudit će:  „Il gelato di Salvatore“ u Ulici Svetog Eleuterija broj 3, Gelateria Venti 22 u Ulici Bože Milanovića 15 te Ice Box u Ulici Nikole Tesle 5. 

Zbog održavanja manifestacije, neke će ulice privremeno u vremenu od 17:30-00:30 biti zatvorene za promet: dio  Zagrebačke ulice, Ulica Jože Šurana, Ulica Pina Budicina, Nikole Tesle do kružnog toka “Peškera”, Ulica Otokara Keršovanija, Ulica Mire Grahalića i Ulica Parka Olge Ban.

Detaljan program potražite u nastavku, a dodatne informacije potražite na www.myporec.com i društvenim mrežama TZ Poreč.        	
					
TURISTIČKA ZAJEDNICA GRADA POREČA

PROGRAM
Petak, 27.6.2025. / Friday, 27.6.2025.
· 18:00 – 20:00 – Radionica žongliranja Martiniuss 
· 18:00 – 21:00 – Face painting
· 18:30 – 20:00 – NeuroStem BrainFreeze Expo, interaktivna zabavna izložba 
· 19:00 – 20:00 – Plesna predstava: MOTO8 
· 19:00 – 20:00 – Štulaši 
· 20:00 – Dječja predstava: „Birikina” 
· 20:30 – Luka Vidović, mađioničar 
· 21:00 – Zoe Šestan i porečki klinci pjevaju rock 
· 22:30 – 24:00 – DJ

Subota, 28.6.2025. / Saturday, 28.6.2025.
· 18:00 – 20:00 – Kreativna radionica „Birikina” 
· 18:00 – 21:00 – Igra potrage „Žuti kišobran” 
· 18:00 – 21:00 – Face painting
· 18:00 – 20:00 – Štulaši 
· 18:30 – 20:00 – NeuroStem BrainFreeze Expo, interaktivna zabavna 
· 19:00 – 20:00 – Plesna predstava: USB 
· 20:00 – Dječja predstava „Žuti kišobran” 
· 20:30 – Koncert “Gordan Gregurović & the band” povodom 10 god. karijere 
· 22:30 – 24:00 – DJ

Nedjelja, 29.6.2025. / Sunday, 29.6.2025.
· 18:30 – Dječja predstava: „Birikina” 
· 18:00 – 20:00 – Martiniuss: Radionica izrade životinja od balona 
· 18:00 – 21:00 – Face painting
· 18:30 – 20:00 – NeuroStem BrainFreeze Expo, interaktivna zabavna izložba 
· 19:00 – 20:00 – Nastup USB / MOTO8 
· 19:00 – 20:00 – Štulaši 
· 20:00 – Dječja predstava: Martiniuss Clown Show 
· 20:30 – Koncert “Duo Discover”
· 22:30 – 24:00 – DJ

